**Ministru kabineta noteikumu projekta “Grozījumi Ministru kabineta 2020. gada 9. jūnija noteikumos Nr. 380 “Noteikumi par prioritāro institūciju un vajadzību sarakstā iekļautajām institūcijām nepieciešamajiem epidemioloģiskās drošības nodrošināšanas resursiem”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2020. gada 9. jūnija noteikumos Nr. 380 “Noteikumi par prioritāro institūciju un vajadzību sarakstā iekļautajām institūcijām nepieciešamajiem epidemioloģiskās drošības nodrošināšanas resursiem”” (turpmāk – noteikumu projekts) mērķis ir paredzēt regulējumu, lai pirmsskolas izglītības iestāžu nodarbinātajiem, kā arī citu izglītības iestāžu, kas īsteno pirmsskolas izglītības programmas, nodarbinātajiem tiktu nodrošināti SARS-CoV-2 antigēna noteikšanas testi (turpmāk – Ag testi), kā arī veikt papildu Ag testu iepirkumu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts pēc Izglītības un zinātnes ministrijas (turpmāk – ministrija) iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Nepieciešams papildināt veicamos pasākumus Covid-19 izplatības mazināšanai pirmsskolas izglītības iestāžu, kā arī citu izglītības iestāžu, kas īsteno pirmsskolas izglītības programmas, darbinieku vidū (turpmāk – pirmsskolas personāls), tiem nodrošinot iespēju veikt Ag testus.Ministru kabineta 2020. gada 9. jūnija noteikumu Nr. 360 “Epidemioloģiskās drošības pasākumi Covid-19 infekcijas izplatības ierobežošanai” 4.2., 4.3., 4.4. apakšpunktos nostiprināti distancēšanās, higiēnas un personas veselības stāvokļa uzraudzības pamatprincipi, kuru ievērošana, pamatojoties uz Ministru kabineta 2020. gada 6. novembra rīkojumā Nr. 655 “Par ārkārtējās situācijas izsludināšanu” izsludināto ārkārtējo situāciju valstī, ir obligāti ievērojami, lai mazinātu infekcijas Covid-19 izplatību. Pirmsskolas izglītības programmu izglītojamajiem nav attīstītas pašaprūpes prasmes, un šiem izglītojamajiem ir nepieciešama palīdzība no malas, lai, piemēram, nodrošinātu higiēnas procedūras, palīdzētu apģērbties u.tml. Jāņem vērā, ka jaunākā vecumposma bērni nespēj ievērot distancēšanās un higiēnas pamatlietas tādā apjomā, lai izvairītos no tālākas Covid-19 infekcijas izplatīšanas.Ag testu veikšana pirmsskolas personālam ļautu ātrāk noteikt riska personas, kuras, iespējams, ir inficētas ar Covid-19, ņemot vērā, ka pirmsskolas personāla ikdiena aizrit ne tikai nodrošinot izglītības procesa norisi, bet arī palīdzot bērniem veikt pašaprūpi. Lai gan Covid-19 infekcijas diagnostikas “zelta standarts” joprojām ir SARS-CoV-2 vīrusa ribonukleīnskābes (RNS) noteikšana ar Polimerāzes ķēdes reakciju (turpmāk – PĶR), ko gan Pasaules Veselības organizācija, gan Eiropas Slimību profilakses un kontroles centrs uzskata par visuzticamāko metodi, ar kādu testēt Covid-19 saslimušos un kontaktpersonas, pirmsskolas personālam nepieciešams nodrošināt iespēju veikt Ag testu, kas ir mazāk jutīgs Covid-19 infekcijas diagnostikā, salīdzinot ar Covid-19 infekcijas diagnostikai izmantojamiem PĶR testiem, tomēr šādi – bieži testējot – ir iespējams veiksmīgi identificēt saslimušos pirmsskolas personālā, novēršot to inficēšanos.Jāņem vērā, ka pirmsskolas izglītības programmas tiek īstenotas gan pirmsskolas izglītības iestādēs, gan arī var tikt īstenotas citās izglītības iestādēs. Pirmsskolas izglītības iestādēs un pārējās izglītības iestādēs, kas īsteno pirmsskolas izglītības programmas, ir nodarbināti gan pirmsskolas izglītības pedagogi, gan arī saimnieciskie, tehniskie un var būt nodarbināti medicīnas darbinieki. Tā kā Ministru kabineta 2020. gada 9. jūnija noteikumu Nr. 380 “Noteikumi par prioritāro institūciju un vajadzību sarakstā iekļautajām institūcijām nepieciešamajiem epidemioloģiskās drošības nodrošināšanas resursiem” (turpmāk – noteikumi Nr. 380) 2.5. apakšpunktā jau ir uzskaitīti pirmsskolas pedagogi, normu nepieciešams papildināt ar norādi uz izglītības iestāžu, kas īsteno pirmsskolas izglītības programmas, saimnieciskajiem, tehniskajiem un medicīnas darbiniekiem. Ar šo normu tiktu saprasti pirmsskolas izglītības iestāžu saimnieciskie, tehniskie un medicīnas darbinieki, kā arī šādu amatu darbinieki attiecībā uz pirmsskolas izglītības programmu īstenošanu citās izglītības iestādēs.Atbilstoši Valsts izglītības informācijas sistēmā pieejamajiem datiem uz 2021. gada 2. februāri pašvaldību un privātajās izglītības iestādēs (ne tikai pirmsskolas izglītības iestādēs) pirmsskolas pedagoģiskajā personālā ir nodarbinātas 11 163 personas (pirmsskolas izglītības skolotāji, pirmsskolas izglītības sporta skolotāji, pirmsskolas izglītības mūzikas skolotāji, pirmsskolas izglītības metodii, pirmsskolas skolotāja palīgi). Savukārt tehniskā personāla (saimnieciskie, tehniskie, medicīnas darbinieki) skaits tieši pirmsskolas izglītības iestādēs uz 2021. gada 21. janvāri ir 11 741. Jāņem vērā, ka arī citās izglītības iestādēs, piemēram, pamatskolās, var tikt īstenotas pirmsskolas izglītības programmas, un šajās iestādēs tiek nodarbināts arī tehniskais personāls, taču šādā gadījumā nav iespējams pēc pieejamajiem datiem nošķirt un precīzi aprēķināt, kāda daļa tehniskā personāla attiecināma tikai uz pirmsskolas izglītības programmu īstenošanu. Tomēr atbilstoši ministrijai pieejamajai informācijai, aprēķinot proporciju, kāda veidojas to pārējo izglītības iestāžu pirmsskolas pedagoģiskā personāla skaitam pret pirmsskolas izglītības iestāžu pedagoģiskā personāla skaitu, analogi ir aprēķināts arī pārējo izglītības iestāžu tehniskā personāla skaits pret pirmsskolas izglītības iestāžu tehniskā personāla skaitu, rezultātā tam esot aptuveni 2762. Līdz ar to, 2762 pieskaitāms iepriekš minētajam tehniskā personāla skaitam pirmsskolas izglītības iestādēs (11 741), kopā – 14 503. Savukārt, pieskaitot pedagoģisko personālu, kopējais pirmsskolas personāla skaits ir 25 666. Pieņemot, ka Ag tests tiek veikts ne biežāk kā divas reizes nedēļā divus mēnešus (astoņas nedēļas), kopējais nepieciešamo testu skaits uz diviem mēnešiem ir aptuveni 411 000 testu. Vienlaikus ir nepieciešams izveidot Ag testu rezervi, lai gadījumos, kad, piemēram, kādā izglītības iestādē rodas Covid-19 infekcijas uzliesmojums, būtu iespējams operatīvi saņemt jau iegādātus Ag testus tūlītējai to izmantošanai, tostarp arī pēc minētajiem diviem pirmsskolas personāla testēšanas mēnešiem. Šādi testi varētu tikt izmantoti arī jebkurā citā izglītības iestādē, piemēram, gadījumā, ja skolā tiek īstenotas individuālās konsultācijas ar izglītojamajiem. Ievērojot minēto, šādam mērķim varētu tikt iegādāts četrām nedēļām (astoņām testēšanas reizēm) paredzēts Ag testu skaits atbilstoši iepriekš veiktajam aprēķinam, t.i., papildu aptuveni 205 500 testu. Līdz ar to, noteikumu Nr. 380 4.10. apakšpunktā nepieciešams precizēt Ag testu vienību skaitu, tam pievienojot vēl 616 500 vienības, kopumā nosakot 751 500. Ag testu veikšanai izglītības iestādēs ir nepieciešami apmācīti veselības aprūpes vai laboratorijas darbinieki, kas nodrošinās paraugu ņemšanu, testēšanu, rezultātu analīzi un ziņošanu par testa rezultātiem. Gadījumā, ja izglītības iestādē nav nodarbināta ārstniecības persona, nepieciešams piesaistīt citus pašvaldībā esošos laboratorijas speciālistus vai ģimenes ārstu medicīnas māsas.Pirms testa uzsākšanas jāievieš arī atbilstoši bioloģiskās drošības pasākumi. Veicot testēšanu, precīzi jāievēro ražotāja norādījumi par paraugu savākšanu, drošu apstrādi, atkritumu apsaimniekošanu un potenciāli bīstamo materiālu utilizāciju, telpu virsmu dezinfekciju, kā arī jānodrošina obligāta individuālo aizsardzības līdzekļu pareiza izmantošana un uzskaite.Ag testi ir pietiekami jūtīgi personām ar Covid-19 simptomiem, proti no pirmās simptomu parādīšanās dienas līdz 5. dienai. Tādēļ negatīva testa gadījumā personai bez slimības pazīmēm nevar gūt pietiekamu pārliecību, ka persona nav infekcioza. Ņemot vērā minēto, ir svarīgi pirmsskolas personālam nepieciešamības gadījumā veikt PĶR testus, piemēram, ja konstatēti saslimšanas simptomi. Personām, kuras ir pārslimojušas Covid-19 trīs mēnešus pēc saslimšanas praktiski nav iespējas atkārtoti inficēties ar SARS-CoV-2, tādēļ šīm personām nav nepieciešamības veikt Covid-19 diagnostiku šajā laika periodā. Pozitīva SARS-CoV-2 ātrā antigēna testa gadījumā ir jāveic inficētās personas laboratoriskā izmeklēšana, izmantojot PĶR metodi, iespējami inficētajai personai ir jāuzsāk izolācija un jāuzsāk pretpidēmijas pasākumi, nosakot viņas kontaktpersonas. Šie pasākumi var būt pārtraukti, ja laboratoriskā izmeklēšana ar PĶR metodi neapstiprinās inficēšanos. Tāpēc apstiprinošā testēšana ir jāveic pēc iespējas ātrāk, vislabāk uzreiz pozitīva SARS-CoV-2 ātrā antigēna testa gadījumā, jo vēlāk apstiprinošā testēšana var aizkavēties dažādu apstākļu dēļ.Plānots, ka Valsts aizsardzības loģistikas un iepirkuma centrs (turpmāk – VALIC) organizēs Ag testu iepirkumu un iegādi, attiecīgi iegādājoties papildu 616 500 Ag testus, savukārt Valsts ugunsdzēsības un glābšanas dienests (turpmāk – VUGD) nodrošinās Ag testu nogādāšanu institūcijām.  |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija. |
| 4. | Cita informācija | Nav  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrība kopumā, tostarp pirmsskolas personāls. |
| 2. | Tiesiskā regulējuma ietekme uz tautsaimniecību un administratīvo slogu | Covid – 19 infekcijas izplatību šobrīd nav iespējams prognozēt, tādēļ nav iespējams prognozēt noteikumu projekta ietekmi uz administratīvo slogu. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 3 131 820 | 0 | 0 | 0 | 0 | 0 |
| 2.1. valsts pamatbudžets | 0 | 3 131 820 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -3 131 820 | 0 | 0 | 0 | 0 | 0 |
| 3.1. valsts pamatbudžets | 0 | -3 131 820 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 3 131 820 | 0 | 0 | 0 | 0 | 0 |
| 5. Precizēta finansiālā ietekme | x | 0 | x | 0 | x | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Noteikumu projekts paredz pirmsskolas personālam nodrošināt Ag testus. Plānots, ka vidēji viena Ag testa izdevumi ir 5,08 *euro* (tirgū pieejamo eksprestestu cena 2021.gada janvāra sākumā), kopā nepieciešami 616 500 testi. 5,08 *euro* x 616 500 testi = 3 131 820 *euro* (bez PVN)Ag testi attiecināmi *in vitro* diagnostikas medicīnisko ierīču grupai, tāpēc tiem piemērojama samazinātā PVN likme 0 procentu apmērā.Gadījumā, ja veicot iepirkumu tiks piedāvāta augstāka cena, būs nepieciešams papildus finansējums Aizsardzības ministrijas pamatbudžeta programmā 99.00.00 “Līdzekļu neparedzētiem gadījumiem izlietojums”. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav |
| 8. Cita informācija | Izdevumi tiks veikti Aizsardzības ministrijas pamatbudžeta programmas 99.00.00 “Līdzekļu neparedzētiem gadījumiem izlietojums” ietvaros, līdzekļus pārdalot no 74.resora “Gadskārtējā valsts budžeta izpildes procesā pārdalāmais finansējums” programmas 02.00.00 “Līdzekļi neparedzētiem gadījumiem”, Aizsardzības ministrijai sagatavojot Ministru kabineta rīkojumu par finanšu resursu pārdali. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts šo jomu neskar. |
| 2. | Sabiedrības līdzdalība projekta izstrādē | Ņemot vērā to, ka Noteikumu projekts tiek virzīts steidzamības kārtībā, sabiedrības iesaiste noteikumu projekta izstrādē netika organizēta. |
| 3. | Sabiedrības līdzdalības rezultāti | Noteikumu projekts šo jomu neskar. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VALIC, VUGD. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Noteikumu projekta izpilde neietekmēs pārvaldes funkcijas vai institucionālo struktūru un cilvēkresursus. |
| 3. | Cita informācija | Nav. |

Izglītības un zinātnes ministre I. Šuplinska

Vizē:

Valsts sekretārs J. Volberts

Rudzīte 67047807

ance.rudzite@izm.gov.lv